BIZ ตุน Backlog แน่นกว่า 2.5 พันลบ. มั่นใจผลงานปี 64 ออลไทม์ไฮ!
BIZ ขายเครื่องเร่งอนุภาคพลังงานสูง มูลค่า 147.50 ลบ. ดัน Backlog แน่นกว่า 2.5 พันลบ. มั่นใจผลงานปี 64 ออลไทม์ไฮ!
BIZ ขายเครื่องเร่งอนุภาคพลังงานสูง มูลค่า 147.50 ลบ. ดัน Backlog แน่นกว่า 2.5 พันลบ. มั่นใจผลงานปี 64 ออลไทม์ไฮ!
30 เม.ย. 2564

นายสมพงษ์ ชื่นกิติญานนท์ ประธานเจ้าหน้าที่บริหาร บริษัท บิสซิเนสอะไลเม้นท์ จำกัด (มหาชน) หรือ BIZ เปิดเผยว่า บริษัทฯได้ลงนามในสัญญาซื้อขายครุภัณฑ์ทางการแพทย์เครื่องเร่งอนุภาคพลังงานสูง กับจังหวัดนครราชสีมา มูลค่าสัญญา  147.50 ล้านบาท (รวมภาษีมูลค่าเพิ่ม และภาษีอากรอื่นแล้ว) ระยะเวลาของสัญญา 300 วัน โดยคู่สัญญาทั้งสองฝ่ายได้ลงนามในสัญญา พร้อมส่งกลับคู่ฉบับสัญญาดังกล่าวมายังบริษัทฯเป็นที่เรียบร้อยแล้ว
“การได้งานใหม่ในครั้งนี้ ส่งผลให้งานในมือรอรับรู้รายได้ (Backlog) ขยับเพิ่มเป็น 2,542 ล้านบาท ส่วนใหญ่ทยอยรับรู้รายได้ในปีนี้ ผลักดันรายได้และกำไรมีโอกาสสร้างสถิติสูงสุดใหม่ นับตั้งแต่จัดตั้งบริษัทฯ สะท้อนให้เห็นถึงความมุ่งมั่นของทีมผู้บริหาร ในการเดินหน้าขยายฐานลูกค้าใหม่ เพื่อผลักดันผลการดำเนินงานเติบโตอย่างแข็งแกร่งและยั่งยืน” นายสมพงษ์ กล่าว
อย่างไรก็ตามแม้จะเกิดสถานการณ์การแพร่ระบาดไวรัสโควิด-19 ระลอก 3 แต่ก็ไม่ได้ทำให้การส่งมอบงานให้กับลูกค้าโรงพยาบาลภาครัฐและเอกชนสะดุด โดยบริษัทฯได้มีการเตรียมแผนรับมือ เพื่อป้องกันและรักษาความปลอดภัยให้เป็นไปตามาตรฐานของทางการ  และในช่วงที่เหลือของปีนี้ เตรียมเข้าร่วมประมูลงานโรงพยาบาลภาครัฐและเอกชนอย่างต่อเนื่อง เพราะตามโรงพยาบาลต่างๆ ยังมีความต้องการใช้เครื่องฉายรังสี อยู่เป็นจำนวนมาก เพื่อรักษาผู้ป่วยมะเร็ง ซึ่งเป็นโอกาสในการขยายฐานลูกค้าของบริษัทฯ